
5 octombrie 1941 - Scrisoare a lui Adolf Hitler către lon 
Antonescu 


Este o Scrisoare în nota obișnuită lui Hitler, din primele luni 
ale Campaniei din Est, din anul 1941. Hitler semnalează 
mari victorii lui Antonescu, precum și ajutorul pe care i l-au 
dat cele două armate române, a Ill-a si a IV-a, armatei 
germane, ducând lupte grele cu inamicul. Îi mulțumește, de 
asemenea, lui Antonescu, că nu a cerut niciun fel de sprijin 
armatei germane în marea luptă pe care Armata Română o 
ducea din august 1941 pentru cucerirea Odessei. 


Chiar de la început, Hitler nota că „trupele armatei a Ill-a” 
române care au luptat la Sud de Niprul Inferior „au adus 
servicii valoroase în ansamblu, în timp ce armata a IV-a a 
dv. este angajată într-un atac puternic împotriva 
Odessei'[1]. Aduce o adâncă mulţumire pentru faptul că 
Antonescu nu a cerut „sprijin german pentru atacul 
Odessei”, timp în care toate forțele germane „erau prinse în 
lupte grele”[2]. Însă, continua Hitler, „după victoria uriașă 
de la Kiev'[3], dorește să ajute Armata Română în marea 
bătălie de la Odessa. Vrea să ajute pe români „de a cruța 
acolo sânge'[4]. Va dispune trimiterea de „multă artilerie 
: ae rea'[5] în lupta pentru Odessa, cat si o „divizie 

direcția Nord-Est, în zona „Corpului 5 Armată'[7] roman 
până foarte aproape de „defileul situat lângă mare”[8]. De pe acest defileu, portul Odessa poate fi 
supus „focului cel mai concentrat al artileriei'[9]. Dacă se înaintează spre Nord-Est, inamicul poate fi 
blocat în a mai primi ajutoare pe mare. Sugera bombardarea marelui oraș Odessa care ar avea un 
efect psihologic foarte mare asupra moralului rușilor. Ideea lui Hitler, de a supune orașul Odessa unor 
bombardamente devastatoare, lon Antonescu a acceptat-o, asa cum a declarat în ședința de guvern 
din 8 septembrie 1941, cum că „aviația germană a bombardat masiv Odessa, vapoarele din port. Si 
aviația noastră a bombardat Odessa'[10]. În lupta de la Odessa, mai spuse el, „urmărim o distrugere 
radicală”[11]. 

La sfârșitul Scrisorii, Hitler îl informează pe lon Antonescu că i-a comunicat feldmareșalului von 


Rundstedt „să se puna în legătură”[12] cu el, pentru a se pune de comun acord în privinţa „ordinelor 
ce urmează a fi date forțelor române și germane de la Odessa'[13], forțe puse, adaugă el cu 


deferenta, „sub ordinele superioare ale dv.”[14]. Încheie misiva salutând pe șeful guvernului român 

„Cu salutare camaradereascä”[15]. 
11 octombrie 1941, București - Scrisoare a lui lon Antonescu către Adolf Hitler 


Îi mulțumește lui Hitler pentru cuvintele de laudă aduse Armatei a Ill-a Române, a Armatei a IV-a 
Române pentru serviciile „în timpul marii si victorioasei bătălii de la Est de Kiev'[16]. Este mandru ca 
a putut aduce servicii pentru „cauza comună” [1]. Îl informează că Armata a IV-a Română continuă să 
ducă lupte grele pentru cucerirea Odessei. Are convingerea că victoria este foarte apropiată. Armata 
Română produce „fără încetare pierderi în oameni și materiale”[18] rușilor. El pregătește deja noi 
acțiuni ofensive contra dușmanului comun. Și el a văzut din timp necesitatea de a încercui Odessa 
dinspre Nord-Est chiar de la „începutul operatiunilor’[19]. Din acest motiv a fost trimisă în zona 

respectivă „divizia noastră blindată si un corp de armată'[20]. 


Trupele române au fost împiedicate să se apropie de Odessa, din acea direcţie, din cauza terenului, 
prin debarcări de trupe de către inamic, precum și „prin trageri cu tunuri de mare calibru”[21] de către 
ruși. Armata Romana a suferit „grele pierderi'[22] din lipsa munițiilor de „artilerie grea'[23]. 
Operațiunile nu au putut fi purtate cum trebuie în ultimele „4 săptămâni'[24] din cauza unei inundaţii 
catastrofale a Nistrului, impunându-se „oprirea atacurilor generale”[25]. În cursul operațiunilor trecute 
declară că a sprijinit ofensive cu „9 divizii de artilerie grea armatele aliate”[26] când s-a forțat trecerea 
Prutului si a Nistrului. Lipsa de muniții este asa de mare, adaugă Antonescu, încât a fost nevoit sa 
trimită în tara „o parte din artileria noastră grea'[27]. Continuă să ducă luptele mai departe „în 
așteptarea ajutorului promis pentru care vom rămâne întotdeauna recunoscători'[28]. Îl felicită pe 
Hitler „pentru noile si maretele victorii ale armatei germane”[29]. Îi transmite cea mai sinceră prețuire 
pentru faptele de arme pe care el, Hitler, le înfăptuieşte „pentru istorie, pentru Marele Reich și pentru 
Europa’[30]. Adaugă la sfârșit un singur cuvânt: „devotat'[31], semnând „Mareșal Antonescu”[321. 


Remarc, și de asta data, că lon Antonescu, la acea vreme, avea ferma convingere că armatele ruso- 
sovietice erau înfrânte decisiv, si că victoria era o chestiune de timp. De scurt timp, desigur! 


29 decembrie 1941 - Scrisoarea lui Adolf Hitler către lon Antonescu 


Este vorba de o Scrisoare care face bilanţul celor 6 luni de război împotriva U.R.S.S.. Scrie că greu 
pot înțelege „contemporanii'[33] importanţa luptei pe care o duc popoarele german si român „pentru 
viitorul întregii Europe'[34]. Foarte puţini înţeleg, scria Hitler, „proporțiile unei epoci istorice'[35]. 


ÎI gratulează pe lon Antonescu, zicându-i că dacă la acea vreme exista statul român, exista doar 
„numai personalităţii și activităţii Excelenței Voastre”[36]. Se recunoaște „fericit” de faptul ca, de cand 
l-a întâlnit prima oară pe lon Antonescu, a decis să orienteze „politica externă germană fata de 
Romania’[37] doar după personalitatea lui Antonescu. Hotărârea luată în această direcţie o considera 

,lrevocabila”[38] si așa va rămâne pe viitor. „Pentru totdeauna’[39], a scris el. 


Atitudinea lui cu privire la lon Antonescu a fost confirmată „de evoluția evenimentelor de anul 
trecut”[40]. Îl ridică în slăvi pe Antonescu, deoarece este „unul dintre acei oameni”[41] care a înțeles 
de mult că un război cu „bolșevismul”[42] devenise inevitabil. Îi mulțumește în mod deosebit lui 
Antonescu pentru ca, din această analiză istorică, a tras „consecințele, în parte extrem de grele”[43] 
pentru poporul român, de a lupta contra Bolșevismului. Lupta pe care o duc ei și popoarele lor nu 
priveşte doar cele două state, „ci și viitorul Europei întregi'[44]. 


Îi scrie că frontul de Est este fixat „pe o linie stabilă în sectoare mari”[45]. În Sud, în Crimeea e ferm 
hotărât să ocupe neapărat fortăreața Sevastopol. La mijloc, frontul e retras din cauza „înaintării 
noastre”[46]. Atacul german s-a oprit din cauza lăsării bruște a gerului, tocmai când executam „o 
mișcare de mare anvergură împotriva Moscovei'[47]. Recunoaste că frontul în fata Moscovei „nu s-a 


putut menţine fără un consum extrem de oameni si material'[48]. Drept urmare, a ordonat „o repliere 
a unităţilor prea înaintate'[49], unităţi care „duc o luptă defensivă neintrerupta’[50]. Crede ca este 
greșeală de a „se executa o mișcare în adâncime înapoi'[51], redându-se inamicului un teren cucerit 


prin luptă grea. 


El, Hitler, crede că inamicul trebuie lăsat să atace mereu, uzându-și forțele, dar pastrandu-le pe cele 
„proprii'[52]. Informeaza că extinde, perfectioneaza rețeaua de căi ferate din spatele frontului, 
schimbă unele unităţi cu altele proaspete, reînnoiește parcul auto al armatei în vederea reluării 
„ofensivei la primavara’[53]. Retragerea unor unităţi, aflate prea înaintate, s-a efectuat cu dificultăţi 
din cauza „drumurilor desfundate”[54]. A înlocuit unităţi cu altele, iar la acea dată frontul e foarte 
puternic, fiecare Grup de Armate din cele 3 de pe frontul de Est se află în ordine și liniște. Crede că 


rușii vor dezlantui „în curând un atac foarte mare pe un front larg'[55]. 


A decis înlocuirea a doi feldmaresali, von Rundstedt si von Bock, luând „personal comandamentul 
suprem al armatei de uscat”. Cei doi feldmaresali au fost înlocuiți „datorită sănătăţii lor de mult 
șubredă'[56]. În locul lor a pus doi comandanţi „foarte energici și talentaţi'[57]. Nu dă numele celor 
doi mareșali, iar noi, deși îl cunoaștem, cred că nu are rost să-l spunem. Pe timpul iernii, va retrage 
de pe front „multe unitati’[58], înlocuindu-le cu altele, pentru a le face „capabile de atac la 
primăvară'[59]. Este posibil, adaugă el, ca, pe timpul iernii, rușii „să se infiltreze în anumite puncte ale 
frontului[60]. Din acest motiv, a decis să formeze „niște unități foarte mobile'[61], care vor fi în 
măsură să distrugă unităţile inamice ajunse „în spatele frontului”[62]. Respectivele unităţi vor permite 


frontului să nu se replieze. 


Îi mulțumește lui lon Antonescu că este gata să pună la dispoziţie germanilor „două unităţi de schiori”, 
ca unități foarte mobile pe timpul iernii. Încă o dată îi mulțumește lui Antonescu ca este ,dispus”[63] 
să arunce în luptă „numeroase divizii la noua ofensivă de primăvară'[64]. Declară că nu există 
alternativă, în lupta pe care o duc ei, decât „distrugerea completa a acestui inamic'[65]. Armata 
germană va ataca de cum primăvara va veni „și să-l bat definitiv cu ajutorul unor arme noi'[66], „dar 


și cu ajutorul unor trupe noi, întinerite'[67]. 


Îl roagă pe Antonescu „un singur lucru”[68]: să trimită, să deplaseze diviziile românești pe front 
„înainte de topirea zăpezii'[69]. Recunoaste că Armata Română aflată pe front are caracterul „unei 
armate românești proprii'[70] pe care el, Hitler, le va oferi „completările germane necesare'[71]. 
Dorește ca atacul din primăvară să înceapă la „nici o săptămână'[72] după „uscarea solului'[73]. Îl 
roagă, la sfârșit, pe mareșalul lon Antonescu sa pună „la dispoziţia războiului nostru comun’[74], cu 

care poate contribui Romania cel mai mult: „petrol si benzina”[75]. 


ÎI informează pe Antonescu că Benito Mussolini („Ducele”) i-a făcut o propunere „extrem de 
largă'[76], anume de a trimite „un număr de alte divizii pe frontul nostru pentru primavara’[77]. 
Armata italiană, deja aflată pe front, scria Hitler, a respins puternice atacuri, „provocând pierderi foarte 
grele rusilor’[78]. Speră că și „ceilalţi aliati’[79] vor trimite trupe cat mai numeroase pentru atacul ce 
se va da în primăvară. Lupta care se va da la primăvara viitoare va putea salva „Europa odată pentru 
totdeauna de o primejdie care ar fi însemnat sfârșitul naţiunilor noastre, și culturii și civilizaţiei lor'[80]. 
Îi mulțumește, încă o data, pentru sprijinul „pe care ni l-aţi dat'[81], urând Armatei Române, poporului 
român „toate urările de bine'[82]. E convins că anul care va veni va fi „anul victoriei noastre 
comune”[83]. 

Încheie „cu afecțiune camaraderească”[84], dar si cu „cele mai cordiale”[85] salutări. 


1 ianuarie 1942 - Scrisoarea lui Adolf Hitler către lon Antonescu. 
Răspunsul acestuia din 7 ianuarie 1942 


De Anul Nou 1942, Adolf Hitler găsește de cuviință să-i mulţumească lui lon Antonescu pentru „lupta 
continuă contra bolsevismului’[86] într-un mod special. fi trimite la Bucuresti „un cadou de 
onoare'[87], o mașină germană noua (automobil) căruia el îi zice ,turism’[88]. Speră ca mașina îi va 
face „bune servicii” șefului statului român, cât „și plăcere”[89]. Îi mai transmite ,urärile cele mai 
bune'[90] și-i declară „cât pentru viitoarea de ostaș'[91] că va fi „încoronat'[92], atât el, dar si 
trimitatorul Scrisorii, „de victoria finală comună, de care sânt convins'[93]. Nu lipsesc, la final, 
„salutările”[94] camaraderesti, cât și „devotamentul” către el, lon Antonescu. 


lon Antonescu răspunse pe 7 ianuarie 1942 „felicitărilor” transmise de Hitler, multumindu-i „din 
inima”[195] pentru darul facut. Este copleșit de gestul fuhrerului și-i declară cu recunoștință că nu va 
uita „niciodată'[96] gestul sau. Hitler, scria lon Antonescu, având atât de mari și grele 
„răspunderi'[97] pentru destinul Germaniei, „al Europei si al civilizatiei” [98], și-a facut timp pentru a-i 
oferi „această minunată creaţie a industriei germane”[99]. Este si mai impresionat că darul i-a fost 
înmânat de „măgulitoarea prezentare a mesajului și prezenţa delegaţiei condusă de maior 


Engel'[100]. 


Vede în acest gest al lui Hitler, expresia unei legături „care va rămâne o sinceră și profundă mândrie a 
vieţii mele”[101]. Are siguranța că poporul român „va găsi aceleași sentimente generoase, drepte si 
leale, garanţia viitorului său'[102]. 


Se roagă ca ,Providenta”[103] să-l ajute pe Hitler să împlinească „cât mai repede'[104] în marea 
luptă de a „libera civilizaţia și continentul de pustiitoarea primejdie a comunismului slav'[105]. Crede 
că victoria comună, pe care o vede sigură, apropiată, va da o „așezare de veacuri' [106], nouă, 


Europei. Încheie cu „vie recunoștință”[107], devotament și încredere „în misiunea si încrederea 
Excelenței Voastre”[108]. 


5 ianuarie 1942, București - Scrisoarea lui lon Antonescu către Adolf Hitler 


Scrisoarea a doua din 5 ianuarie 1942, a lui lon Antonescu către Adolf Hitler, este răspunsul său la 
misiva pe care cancelarul german i-o adresase pe 29 decembrie 1941. Dintru început, lon Antonescu 
îi transmite lui Adolf Hitler ,gratitudinea”[109] sa, în calitate de „soldat si de român'[110] la sfârșitul 
unui an de luptă. Este mândru că Hitler a dat asemenea însemnătate primei lor întâlniri și „voinţei 
irevocabile de a rezema politica externă pe cuvântul meu'[111]. 


Cuvântul lui, scria Antonescu, sunt „onoarea, lealitatea unui neam întreg, care n-a trădat niciodată, 
care a plătit de multe ori păcatele unei greșite conduceri, dar care nu și-a părăsit niciodată instinctul 
sobru al destinului adevărat'[112]. E convins că lupta pe care o duc poporul român și cel german are 
o importanţă crucială pentru „viitorul Europei și al civilizatiei” [113]. El, alături de poporul român, s-au 
alăturat acestei lupte „din instinct și credinta’[114]. E cuprins de o „îndârjită durere'[115] cand 
constată că unii „contemporani'[116] nu înţeleg că „pe întinsul blestemat al Rusiei sângele german si 
geniul conducătorului său se zbat pentru a salva Europa de slavizare și bătrânele ei instituții de la 
prabusire”[117]. Este necesar un proces de limpezire a constiintelor, scrie el. 


Mai departe, îi mulțumește lui Hitler pentru că i-a dat detalii privind „situaţia fronturilor’[118], de 
schimbările pe care le-a facut, cât și pentru detaliile „verbale date de dl. maior adjutant Engel”[119]. 


lon Antonescu scrie că a livrat Reichului „33.380 tone benzină depășind angajamentele”[120], iar 
păcura s-a dat cât s-a angajat, mai putin „7.000 tone întârziate'[121] din motive străine voinţei 
guvernului pe care îl conduce. Si „pentru viitor” România va face același efort, reducându-și 
consumatia la petrol și „cereale'[122]. Va lua toate măsurile ca până la primăvară diviziile românești 
să se deplaseze pe front „spre a coparticipa la noua actiune”[123]. 


Noua ,actiune” preconizată de Hitler, și la care făcea trimitere lon Antonescu, era marea ofensivă din 
vara - toamna anului 1942, și care va avea deznodământul știut la Cotul Donului și Stalingrad. 


Diviziile românești au nevoie de a fi dotate cu armament german, scria lon Antonescu, rugându-l pe 
Hitler să aprobe cererea, fapt care ar înlesni participarea lor la marea luptă. Îl pune în temă pe Hitler 
că, pe lângă Scrisoarea de fata, el a anexat „lista comenzilor, restantelor și nevoilor noastre”[124]. Il 
roagă pe Hitler să dispună ca acest armament „a mi se preda urgent’[125]. Îl informează că 
,Reichsmaresalul Goring'[126] în convorbirea avută cu Mihai Antonescu a promis României ajutor în 
armament, oferind ajutor „în aviatie’[127]. Doreste ca să prezinte nevoia urgentă de armament a 
Armatei Române chiar în fata lui Hitler, ocazie cu care va stabili „coparticiparea la o acţiune de care 
noi legăm tot viitorul nostru”[128]. Prin urmare, solicită o noua întrevedere lui Hitler pe care el îl 
numește „Excelenţa Voastră'[129]. Cu acel prilej zice că îi va arăta lui Hitler „planul contribuţiei 
noastre”[130], care pornește „de la valoarea a 10 divizii și s-ar putea dezvolta dupa împrejurări'[131]. 
Își exprimă încă o dată dorința aprigă a poporului român de a lupta „alături de marele popor german 
împotriva slavismului comunist, care ne cotropise fără motiv în 1940” [132]. 


Înainte de a trimite noi divizii pe frontul de Est, dorește să-i expună lui Hitler motivele unei retineri din 
cauza unei „nefericite situaţii politice regionale”[133], provocată de temerile „ca o obsesie fata de un 
popor vecin nouă”[134]. Avea în vedere Ungaria lui Miklos Horthy. Îi scrie lui Hitler că oficialii unguri 
tot declară că „Ungaria trebuie să rămână puternică și înarmată spre a nu fi surprinsă de un nou 
1918"[135]. Apoi, scrie el, în ianuarie 1942, un oficial ungur i-a urat lui M. Horthy: „Întregirea 
Transilvaniei”[136]. În timp ce Armata Română duce o luptă grea „dincolo de Nistru”[137], Ungaria 
ridică pretenţii „la frontieră”, dirijează acţiuni de spionaj contra României, realizează mari stocuri de 
muniții, armament, aviaţie, rezerve de petrol în vederea unui război cu România. România, „stat 
producätor [138] și „în război'[139], a dat Germaniei „toate rezervele aviatiei [140], iar Ungaria 
declară că „ea la sfârșitul războiului”[141] trebuie să aibă sub arme 1.500.000 de oameni. Îi vine greu, 
dar îi scrie lui Hitler că are „o datorie penibilă pentru mine să vorbesc despre acest minimum de 
securitate - unităţi și materiale - pe care trebuie să-l rezerv fiindcă n-am nici o încredere, nici în 


spiritul, nici în lealitatea'[142] Ungariei. Această „odioasă si penibilă problemă de frontieră'[143] 
limitează România în efortul pe care îl face „la o luptă sfântă si mare'[144]. 


Din întâlnirea cu Hitler, pe care o solicită încă o dată, va găsi „toate elementele pentru a-mi linişti 
conștiința și a-mi împlini răspunderea, ca să pot da tot efortul pe care-l cere însuși instinctul nostru 
national’[145]. Doreste ca Hitler sa nu înțeleagă din explicaţiile sale vreo rezervă sau „o discutiune de 
târg'[146]. După care devine grandilocvent, scriind că el, mareșalul Antonescu și guvernul său 


,dispretuiesc orice echivoc, au conștiința datoriei că luptă'[147], că efortul pe care îl face poporul 
român este în scopul conservării ființei Națiunii și statului român. 


Declarä lui Hitler, fără nicio ezitare, că războiul pe care îl duce România contra lui Stalin și U.R.S.S. 
este un război „al nostru'[148]. De acest război depinde existența naţională a poporului român, 
credem că era necesar, iar jertfa de sânge pe care o dă va asigura existenţa sa de mâine. Din acest 
motiv (al jertfei - n. ns.) avem „sinceritatea lealitatii’ [149] fata de „cel mai mare luptător al celei mai 
mari natiuni’[150], conchidea Antonescu, ridicându-l încă o dată în slăvi pe Hitler. Doreste ca 
întâlnirea cu Hitler să aibă loc „cât mai curand”[151], ocazie cu care „va lămuri totul’[152], dându-i 
posibilitatea să prezinte sensul „luptei romanesti’[153] în direcţia onoarei și a „datoriei implinite’[154] 
pe care o are fata de poporul roman, a conștiinței sale, dar și fata de „marea naţiune germană'[155]. 


Încheie Scrisoarea asigurându-l pe Adolf Hitler de „nebiruita mea convingere de victorie”[156], ca și 
de sentimente de admiraţie și „devotament'[157] către același individ. 


Subliniez, din nou, că, deşi semnele indicau că lupta contra U.R.S.S. intrase într-o nouă fază, a unei 
lupte de durată, lon Antonescu, cât și Adolf Hitler nu aveau nici cel mai mic semn de îndoială că 
victoria va veni cu siguranţă pe parcursul anului 1942! 

